**П Р О Т О К О Л**

**№9**

**от извънредно заседание на Общински съвет Иваново, област Русе**

**проведено на 18.04.2024 г. в заседателната зала на община Иваново, област Русе**

На 18.04.2024 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 13 общински съветника при общ брой 13.

В работата на Общинския съвет взеха участие:

Г-н Георги Миланов – Кмет на Община Иваново

Кметове на населени места и кметски наместници.

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

КВОРУМ: 13

Г-н Мариян Драшков – Уважаеми общински съветници, уважаеми г-н Миланов, кметове на кметства, кметски наместници, имате покани с дневния ред, който предлагам да стане дневен ред на днешното заседание. Който е съгласен с така предложения дневен ред, моля да гласува!

ГЛАСУВА СЕ:

“за” – 13 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Вземане на решение за откриване на процедура за финансово оздравяване на Община Иваново, Област Русе.

Вносител: Георги Миланов – Кмет на Община Иваново

Докладна записка вх. № 171/ 11.04.2024 г.

ПО ПЪРВА ТОЧКА:

Г-н Мариян Драшков – Докладна записка №171 относно Вземане на решение за откриване на процедура за финансово оздравяване на Община Иваново, Област Русе. Докладната бе обстойно разгледана на заседание на постоянните комисии. Давам думата на г-н Пеков за становище на първа комисия?

Г-н Никола Пеков – Уважаеми г-н Драшков, колеги, уважаеми г-н Миланов, много детайлно бе разгледана докладната записка на заседание на постоянните комисии. На мнение сме, че община Иваново, както и до сега, е финансово стабилна община и няма нужда от финансово оздравяване.

Г-н Мариян Драшков – Благодаря. Давам думата за становище на втора комисия?

Г-н Николай Градев – Подкрепяме докладната записка.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков - Имате думата за изказвания... Няма. Зачитам цялото решение:

„Общински съвет Иваново **не открива** процедура по финансово оздравяване на община Иваново поради следното:

1. Община Иваново няма поет общински дълг през 2023 г.
2. Наличните задължения за разходи към доставчици към 31.12.2023 г. спрямо средногодишния размер на разходите за последните 4 години реално са в размер на 1%.
3. Няма просрочени задължения към 31.12.2023 г.
4. Бюджетното салдо по бюджета на общината през последните три години не е отрицателна величина за всяка една от трите години.
5. Наличните поети ангажименти намаляват спрямо предходната година и са осигурени с финансов ресурс.
6. Предприети са мерки за повишаване на събираемостта на местните данъци и такси.“

Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Георги \*\*\*\*\*\*\*\* Бодуров | за |
| 4. | Димчо \*\*\*\*\*\*\* Киряков | за |
| 5. | Емил \*\*\*\*\*\*\*\*\* Братованов | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№91

На основание чл. 21, ал. 1, т. 23 и ал. 2, във връзка с чл.130д, ал.2 и ал.3 от Закона за публичните финанси, Общински съвет Иваново РЕШИ:

Общински съвет Иваново **не открива** процедура по финансово оздравяване на община Иваново поради следното:

1. Община Иваново няма поет общински дълг през 2023 г.
2. Наличните задължения за разходи към доставчици към 31.12.2023 г. спрямо средногодишния размер на разходите за последните 4 години реално са в размер на 1%.
3. Няма просрочени задължения към 31.12.2023 г.
4. Бюджетното салдо по бюджета на общината през последните три години не е отрицателна величина за всяка една от трите години.
5. Наличните поети ангажименти намаляват спрямо предходната година и са осигурени с финансов ресурс.
6. Предприети са мерки за повишаване на събираемостта на местните данъци и такси.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 3(три) листа и 5(пет) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*